Vandag se sportnuusIan Foster. Foto: Twitter. Rugby: Sy aanstelling kom as ietwat van ’n verrassing vir baie Kiwi’s aangesien die Crusaders se Scott Robertson baie se gunsteling was om die leisels by Hansen oor te neem. Foster het ’n kontrak van twee jaar onderteken en hy moet nog sy assistent-afrigters aanwys. Volgens berigte sal John Plumtree een van die vier hulpafrigters wees. Die 22-jarige se enkelbesering van vroeër het weer opgevlam en afrigter Neil Powell wil eerder nie te veel waag nie. “Daar wag nog ’n volle seisoen op Hacjivah en sy herstelproses is baie belangriker as ons korttermyn-doelwitte vir hierdie naweek,” het Powell gesê. Die Blitsbokke is saam met die VSA, Fidji en Japan in ’n groep. Krieket: Reënweer het gesorg dat Gary Kirsten se Durban Heat nie vir die uitspeelwedstryde kan kwalifiseer nie. Nie ’n enkele aflewering was in hul laaste groepwedstryd teen die Jozi Stars afgestuur nie. Dié onbeslisde uitslag het gesorg dat hulle vierde op die punteleer eindig, net een punt agter die Spartans in die derde plek. Vince het sy tasse vir Australië gepak, waar hy vir die Sydney Sixers in die Big Bash League sal speel.